
Prooemium. 


Hoc  tempore,  quum  inprimis  praeclaris  IU. 
Henle  disquisitionibus  omnia,  quae  in  corpore  hu- 
mano inveniuntur  et  animalia  et  plantae,  magni  in 
arte  medicinae  momenti  esse  inceperint,  mihi  pro- 
fecto non  timendum  est,  ne  quis  me  de  re  minu- 
tiore dissertationem  inauguralem  scripsisse  judicet. 
Sed  Sarcinam  non  solum  propter  doctrinam  de  cor- 
poris humani  parasitis  atque  de  contagiis,  verum 
etiam  quorundam  stomachi  morborum  ratione  habita 
ad  medicum  pertinere  censui.  Accessit,  quod  ea, 
quae  prima  eaque  optima  de  Sarcina  scripta  sunt, 
in  Anglico  sermone  exstant,  reliqua  vero  per  libros 
adeo  dispersa  suni,  ut  profecto  omnia  colligere  non 


VI 


inutile  fuerit.  Denique,  quuin  ipse  in  nosocomio 
Halensi  medico  duos  aegrotos,  qui  Sarcinas  ejece- 
runt, observarem,  nonnulla  inveni,  quae,  ut  in  pu- 
blicum prodirent,  satis  digna  mibi  visa  sunt. 

Historia  et  literatura  Sarcinae . 

Sarcina  anno  1842  a John  Goodsir,  conservatore  in- 
stituti illius  Edinburgensis  , quod  vocatur  „ muscum  of 
the  royal  college  of  Surgeohs,“  in  liquore  vomitu  ejecto 
inventa  atque  addita  morbi  historia  et  disquisitione  che- 
mica,  quam  Dr.  Wilson  instituit,  in  commentariis  Edin- 
burgensibus  medicis  descripta  ac  delineata  est.  Postea 
eadem  a B.  Bell  et  a G.  Busk,  actorum  Londinensium 
microsopicorum  editore  in  morbis  similibus  observata  est. 
In  Germania  quidem  primum  111.  Henle  et  Vogel , uber- 
rime vero  Schlossberger  in  libellis  ^ quos  infra  nomina- 
bimus de  ea  disseruit,  Virchow  autem  nova  quaedam  pro- 
tulit. Is  enim  vir  doctissimus,  quum  non  solum  in  li- 
quoribus ejectis,  sed  etiam  in  cadaveribus  dissectis  eam 
investigaret,  et  in  stomacho  et  in  pulmonibus,  in  quibus 
antea  non  observata  erat , invenit.  Postremum  Dr.  de 
Baerensprung,  eruditissimus  nosocomii  Halensis  medici 
adjutor,  in  liquoribus  a duobus  aegrotis  ejectis  Sarcinas 
reperit,  earumque  partem  et  cum  C.  Mulier,  herbariae 
perito,  qui  novissima  de  iis  scripsit,  et  mecum  commu- 
nicavit. Literae  igitur,  quae  jam  de  Sarcina  exstant 
hae  sunt: 

Edinburgh  medical  and  surgical  Journal.  1842.  Vol,  57. 
p.  430. 

Microscopic  Journal.  Jan.  1843. 

Henle : Zeitschrift  fur  rationelle  Medicin  1844.  II.  pag. 
327. 

Roser  und  Wunderlich:  Archiv  fur  physiologische  Heil- 
kunde  1845.  II.  pag.  326. 

J.  Vogel:  Pathologische  Anatomie  des  menschlichen 

Korpers  I,  pag.  396  in  Soemmring:  vom  Bau  des 
menschlichen  Korpers.  Neue  Ausgabe  8ter  Band  I. 
Froriep:  Neue  Notizen.  No.  825.  Mai  1846. 
Botanische  Zeitung.  5.  Jahrgang.  16.  Stiick. 


II. 

Descriptio  Sarcinae. 

Sarcina  nomen  a forma  accepit;  nam  si  microscopio, 
quo  rerum  diametri  trecenties  ad  quingenties  aucti  vi- 
dentur, eam  perlustrabis,  corpus  opacum,  quadrangulare, 
dualius  lineis  pellucidis,  quae  rectis  angulis  decussantur, 
eodem  modo  ut  sarcinae  laqueis  constringuntur,  in  4 
quadrata  secundaria  divisum  apparebit,  (cf.  fig.  24.)  Jam 
si  quis  accuratius  inspexerit,  unumquodque  quadratum 
secundarium  4 ternariis  constitui  et  in  quovis  ternario  4 
corpuscula  ut  nucleos  in  cellula  inclusa  esse  videbit:  in 
toto  igitur  corpore  16  quadrata  ternaria  seu  cellulas  et  64 
nucleos  conspicere  licet.  Sed  haec  omnia  unam  tantum 
ejus  faciem  conficiunt:  Sarcina  in  liquore  circumvoluta, 
tales  superficies  6 exstare  invenies.  Quarum  4 saepe  di- 
midio ab  illa,  quam  supra  descriprimus , magnitudine  su- 
perantur, ita  ut  non  16  cellulas  et  64  nucleos  sed  8 cel- 
lulas et  32  nucleos  contineant.  Non  minus  autem  frequen- 
tes eae  Sarcinae  sunt,  quarum  omnes  superficies  prorsus 
aequales  sunt:  harum  igitur  forma  cubo,  64  cellulis  et 
512  nucleis,  illarum  dimidio  cubi,  32  cellulis  et  256  nu- 
cleis composito  similis  est. 

Neque  tamen  item  ut  numerus  structura  cellularum 
diversa  reperitur.  In  onmibus  enim  nuclei  minutissimi. 

pellucidi,  extremis  lineis  accurate  finiti,  quamquam  in 
Sarcinis  natu  majoribus  magis  magisque  a sc  remoti. 
Membranae  nonnunquam,  inprimis  in  corpusculis  aetate 
nondum  provectis  et  in  iis  locis,  quibus  non  inter  se 
concurrunt  sed  ad  totius  corporis  finem  formandum  adju- 
vant, satis  conspicuae.  Saepius  vero  tam  difficulter  dis- 
cernendae sunt  a cytoblastematc , ut  nuclei  in  massa  pel- 
lucida, bene  quidem  distincta  sed  nulla  linea  opaca,  quae 
membranae  signum  esset,  circumscripta  jacere  videantur. 
Quare  comprehendere  non  possum,  quomodo  Goodsir  eas 
ut  in  ceteris  plantis  corio  similis  esse  invenire  potuerit. 

Jam  in  hac  formae  descriptione  scriptores  aliquid 
inter  se  discrepant.  Primum  enim  crassitudo  Sarcinae  in 
controversiam  vocata  est;  siquidem  Goodsir  et  qui  eum 
secuti  sunt  non  cubo  aut  dimidio  cubi  sed  tabulae,  cujus 
crassitudo  a longitudine  et  latitudine  octies  superaretur, 
Sarcinas  similes  esse  contenderunt.  Quem  virorum  doc- 
tissimorum errorem  Virchow  emendavit,  quamquam  eas, 
quae  cubum  efficerent,  se  rarius  et  non  prorsus  clare 
ac  manifeste  vidisse  fatetur.  Si  quis  vero  eas , quae 
aetate  non  longius  provectae  sunt,  quas  infra  delineabi- 
mus, in  liquore  circumvolutas  perlustraverit,  utriusque 
formae  et  frequentiam  et  perspicuitatem  non  diversam 
esse  intelliget.  — Deinde  omnes  scriptores,  Goodsir, 
Virchow,  ceteri,  nihil  de  nucleis  commemorarunt:  unum- 
quodque quadratum  ternarium  non  4 nucleos,  quos  ego 
observavi,  continere,  sed  in  4 quadrata  quaternaria,  to- 
tam igitur  Sarcinam  in  512  aut  256  quadrata  divisam 
esse  dixerunt.  Equidem  hanc  formam  inter  mille  quas 
conquisivi , semel  tantum  vidi  et  fig.  26  delineavi : ne- 
que vero  eas,  quas  Goodsir  observavit,  quarum  unum- 
quodque quadratum  quaternarium  aut  4 maculas  opacas  (nu- 
cleos?) habuit,  aut  in  4 quadrata  quintaria  divisum  erat, 
unquam  reperi.  Quare  non  sine  quibusdam  conditionibus, 
quae  in  meo  casu  deerant,  tam  multiplex  Sarcinae  divi- 
sio fieri  videtur.  — Minus  quam  in  his  rebus  in  magni- 

tudine  Sarcinae  metienda  scriptorum  dissensio  est:  Good- 
sir  superficies  diametrum  circiter  centesimam  lineae  par- 
tem explere  censuit , Virchow  quum  unius  quadrati  qua- 
ternarii diametrum  metiretur,  atque  inde  totius  corporis 
magnitudinem  aestimaret,  paulo  majorem  invenit. 

Sunt  autem  perpaucae  Sarcinae,  quae  prorsus  eun- 
dem, quem  modo  descripsimus  adspectum  propter  compo- 
sitionis ordinem  valde  memorabilem  praebeant. 

Quum  enim  rarissime  cellulae  et  nuclei  interiores 
ab  iis  quae  superficiei  propius  jacent  plane  tegantur  at- 
que occultentur,  per  horum  interstitia  pellucent;  quam- 
obrem  singula  in  imagine  adeo  commiscentur,  ut  saepissi- 
me aut  nuclei,  qui  ad  unam  cellulam  pertinent  (cf.  fig. 
25)  aut  cellulae  ipsae  (cf.  fig.  27),  immo  nonnumquam 
quadrata  secundaria  (cf.  fig.  28)  distingui  non  possint, 
sed  totum  corpus  aut  e 16  cellulis  aut  ex  4 aut  ex  1 
permultis  granulis  impletis  constare  videatur.  — Deinde 
saepe  unum  quadratum  secundarium  multo  minorem  quam 
cetera  evolutionis  gradum  assecutum  esse  et  magnitudi- 
nis eorum  ne  quartam  quidem  partem  adaequare  (cf.  fig. 
34)  immo  nonnumquam  plane  non  exsistere  (cf.  fig.  25) 
mirandum  est,  sed  ex  simplicissima  Sarcinae  structura 
facile  explicatur.  Omnia  enim  quadrata  illa  secundaria 
primo  aetatis  tempore  unam  cellulam  efficiunt,  postea  de- 
mum in  complures  dividuntur;  cellulae  autem  in  omnibus 
et  animalibus  et  plantis  non  ut  organa  magis  composita 
nonnisi  salvo  toto  corpore  vivunt,  sed  quaevis  suam 
quasi  vitam  liberam  ac  solutam  agit  ideoque  ceteris  inte- 
gris marcescere  atque  intermori  potest.  - — Denique  non 
omnes  Sarcinae  quadrata  omnibus  lateribus  aequalia  for- 
mant, sed  duorum  laterum  inter  se  concurrentium  haud 
raro  alterum  altero- longius  est,  ita  ut  figura  magis  mi- 
nusvc  oblonga  exsistat.  — Ab  bis  autem  eae,  in  quibus 
haec  laterum  inaequalitas  tanta  est,  ut  dimidio  longitudi- 
nis alterum  ab  altero  superetur,  bene  secernendae  sunt, 
siquidem  hae  partes  tantum  Sarcinarum  dimidiatarum  sunt. 

Quae  divisio  quomodo  perficiatur,  cx  iis  Sarcinis  facile  in 
telligitur , in  quibus  nondum  ad  perfectum  partium  dilap- 
sum progressa  est.  Lineae  enim  pellucidae , rectis  an- 
gulis decussatae,  quae  in  omnibus  Sarcinis  plane  integris 
et  incolumibus  valde  angustae  sunt,  (cf.  fig\  24)  in  iis, 
quae  dividi  inceperunt,  ab  exterioribus  ad  interiora  latio- 
res fiunt  (cf.  fig.  27).  Ita  quadrata  secundaria  magis 
magisque  a se  amoventur,  mox  singulis  tantum  partibus, 
plerumque  angulis  Continentur  (cf.  fig.  29)  postremo  pror- 
sus dilapsae  atque  sejunctae  in  liquore  natant  (cf.  fig. 
30).  Id  autem  non  in  una  solum  superficie  sed  in  omni- 
bus aequaliter  fieri  solet,  quare  Sarcinae  cubicae  non  in 
4 sed  in  octo  quadrata  distribuuntur.  Sed  quum  saepius 
nonnullae  partes  facilius  quam  ceterae  sejungantur,  quod 
iis  comprobatur,  in  quibus  nonnulli  sulci  ceteris  altiores 
et  distinctiores  sunt,  haud  raro  non  singula  quadrata  sed 
Sarcinarum  dimidia  inveniuntur.  Jam  vero  divisio  longius 
progreditur,  siquidem  quodvis  quadratum  secundarium 
eadem  ratione,  quam  modo  in  primario  descripsimus  et 
in  evolutione  Sarcinae  positam  esse  mox  explicabimus, 
in  singulas  cellulas  diffinditur.  Simul  membrana  cellula- 
rum, si  jam  in  eo  sunt,  ut  sejungantur,  ita  attenuatur,  ut 
amplius  distingui  non  possit;  postremo  ea  plane  dissoluta 
nuclei,  quos  semina  Sarcinae  esse  verisimile  videtur,  eva- 
dunt ac  disperguntur  (cf.  fig.  30  a)  quod  nonnumquam 
etiam  in  Sarcinis  nondum  in  quadrata  secundaria  dilapsis 
observare  licet  (cf.  fig.  31  — 33).  — 

Reliquum  est,  ut  pauca  de  physica  ac  chemica  Sar- 
cinae natura  disseramus.  Quod  primum  ad  colorem  per- 
tinet, plerumque  subflavae  sunt;  Virchow  in  pulmone  om- 
nes, in  stomacho  nonnullas  plane  non  coloratas  invenit. 
Gravitas  aquae  multo  major  est,  siquidem  celeriter  in  ea 
subsidunt.  Spiritu  vini  adhibito  aquam  amittunt,  quare 
paululum  corrugantur,  lineae  extremae  clariores  et  dis- 
tinctiores fiunt.  Jodine  aut  flavo  colore  tinguntur,  aut. 
si  hic  color  jam  adest,  adaugetur.  Aqua  aut  acido  ace- 

tico  plane  non  mutantur;  acido  sulphurico  et  nitrico  ma- 
gis pellucidae  factae,  colorem  amittunt,  lineae  extremae 
obscuriores  fiunt,  postremo  tota  corpora  disparent  ac  dis- 
solvi videntur.  Idem  quod  his  acidis  fortissimis  Kali  cau- 
stico efficitur  et  quod  Virchow  commemorat,  se  Sarcinis 
in  liquore  Kali  caustici  circumvolutis  singulas  partes, 
quarum  numerus  256  fuerit,  sejunxisse,  equidem  efficere 
non  potui.  Sive  enim  cellulae  sive  nuclei  sunt  illae 
partes,  semper  et  liaec  utraque  et  totum  corpus  aequabi- 
liter Kali  caustico  deleri,  numquam  particulas  remanere 
vidi.  Chemicam  ergo  Sarcinae  naturam  a fermenti,  e quo 
Sarcinam  oriri  videbimus  non  diversam  esse  invenimus; 
neque  tamen  sine  mutationibus  cliemicis,  etsi  adhuc  non- 
dum apparent,  fermentum  in  Sarcinam  verti  verisimile  est. 


hi. 

De  genesi  et  evolutione  Sarcinae. 

1.  De  genesi. 

Observationes  microscopicae,  in  quibus  ea,  quae  de 
genesi  Sarcinae  sequuntur,  posita  sunt,  adeo  subtilitatis 
speciem  prae  se  ferunt,  ut  hoc  tempore,  quo  saepissime 
nova  a scriptoribus  proferuntur,  quae  postea  non  com- 
probantur, mihi  praesertim  dissertationem  inauguralem 
scribenti  valde  timendum  sit,  ne  non  sine  diffidentia  qua- 
dam ac  suspicione  a lectoribus  accipiantur.  Itaque  quam- 
quam summam  in  iis  instituendis  curam  ac  diligentiam 
adhibui,  tamen  non  possum,  quin  eum  virum,  cujus  prae- 
clarum in  observando  ingenium  omnibus  notissimum  est, 
111.  d’ Alton,  testem  atque  auctorem  benevolum  pro- 
feram. — 

Adhibito  enim  microscopio , quo  rerum  diametri  oc- 
tingenties ad  millies  amplificantur,  Sarcinas  ex  iis  cellulis, 
quae  in  omnibus  liquoribus  fermentantibus  inveniuntur  et 

a nonnullis  Sacharomy  cotes , a Kiitzing  Cryptococci  fer- 
menti, a Turpin  Torulae,  a Desmazieres  31ycodermata 
cerevisiae  vocantor,  oriri  conspicuum  est;  quare  primum 
eas  paucis  verbis  delineari  oportet.  Sunt  corpuscula  ro- 
tunda aut  ovalia,  non  colorata,  pellucida,  earum  diame- 
tri octingentesimam  ad  quadringentesimam  lineae  partem 
explent.  In  picrisque  nucleus  opacus  continetur,  itaque 
cellulae  structuram  habent:  nonnullae  tamen,  in  quibus 
circa  nucleum  una  aut  complures  lineae  circumcurrunt, 
granulis  amyli  similiores  sunt.  Saepius  vero  accidit,  ut 
earum  2 ad  5,  in  quibus  nucleorum  numerus  uno  aut 
duobus  auctus  esse  solet,  in  utrumque  latus  productae  et 
in  ordinem  collocatae,  margaritarum  filo  insertarum  ima- 
ginem praebeant ; nonnumquam  etiam  hoc  filum  ramis  emis- 
sis plantam  imitatur.  Hae  autem  formae  non,  quod  Kiit- 
zing  contendit,  conjugatione  oriuntur,  sed  eo  ut  quae- 
dam cellulae  unam  aut  plures  gemmas  agant,  quae  post- 
quam mox  illarum  magnitudinem  adeptae  sunt,  ipsae  de- 
nuo  gemmant:  eaque  re  saepius  repetita,  cellularum  illi 
ordines  gignuntur.  Nam  primo,  quum  formae  compositae 
exsistere  incipiant,  cellulae  cuivis  unam  aut  complures  mi- 
nores tanquam  appendices  suspensas  esse  apparet,  postea 
demum  cellulae  conjugatae,  quarum  tamen  ultima  fere 
semper  ceteris  minor  est,  conspiciuntur.  Interdum  fila 
ista  ramificata  etiam  magis  excoluntur,  siquidem  cellula 
terminalis  ad  vesicam  magno  granulorum  numero  exple- 
tam extenditur,  qua  dirrupta  granula  effunduntur  ac  no- 
varum plantarum  germina  fiunt.  Talem  autem  plantam 
Kiitzing  nihil  aliud  esse  nisi  Mucorem,  itaque  Cryptococ- 
cum  fermenti  quibusdam  conditionibus  in  mycetem  immu- 
tari demonstravit. 

Harum  igitur  fermenti  cellularum  permultae  partim 
singulae  partim  in  ordines  compositae  in  liquore , quo 
Sarcinae  continebantur  aderant.  Fructus  quidem,  quos 
descripsimus  non  conspicui  erant,  sed  quaedam  cellulae 
iis  liaud  dissimiles,  quae  in  eo  erant,  ut  in  Sarcinas  coni- 


14 


mutarentur.  Quarum  eas,  quae  primae  mihi  ante  oculos 
venerunt,  figura  1.  delineavi,  siquidem,  quomodo  Sarcina 
e fermenti  cellulis  oriatur,  iis  maxime  perspicue  demon- 
stratur. Videbis  enim  quatuor  cellularum  ordinem,  qui 
eandem  et  speciem  et  magnitudinem  quam  fermenti  cellu- 
lae habent,  sed  et  membranarum  et  nucleorum  inter  eas 
alterum  altero  majorem  esse  apparet : simul  nucleorum 
lineae  extremae  minus  minusque  clarae  fiunt,  in  tertia 
(cf.  fig.  1 c.)  jam  dimidium  plane  disparuit,  in  quarta 
(cf.  fig.  1 d.)  denique  non  unum  illum  primarium  nu- 
cleum sed  ejus  loco  quatuor  alios  minutissimos,  maxime 
sibi  propinquos  et  certo  quodam  ordine  collocatos  inve- 
nies. Itaque  simplex  nucleus  novis  quibusdam  materiis 
acceptis  in  cytoblastemate  partim  dissolvi  videtur;  utrum 
autem  tum  demum,  quum  plane  disparuerit,  quatuor  se- 
cundarii nuclei  ex  cytoblastemate  formentur,  an  simplice 
primarii  divisione  oriantur,  difficile  dictu  est,  attamen 
hoc  propter  nonnullas  observationes  mihi  verisimilius  vi- 
detur. Saepius  enim  tales  formae  inveniuntur,  quas 

fig.  7.,  3.  et  2.  delineavi,  in  quibus  nucleus  primarius 
etiamnunc  adest,  sed  jam  incisurae  in  fig.  7 a.  quatuor 
in  fig.  3 a.  tres,  in  fig.  2 a.  duae  exstant,  quae,  si  cel- 
lulae aetate  magis  provectae  essent,  certe  in  fissuras 
redactae  essent.  Plerumque  vero  jam  fissura  exsistit, 
antequam  omnes  incisurae  perfectae  sunt:  veluti  in  fig.  7b. 
nucleum  plane  in  duas  partes  non  striatas  fissum,  immo 
in  fig.  5 a.  earum  partium  unam  jam  iterum  dilapsam  vi- 
debis. Quae  divisio,  quum  talis  cryptococcus , quem 

fig.  1.  delineavi,  raro  inveniatur,  sed  plerumque  una 
omnes  unius  plantae  cellulae  aut  striatae  aut  fissae  sint,  in 
iis  omnibus  aquabiliter  progredi  videtur.  Neque  tamen, 
etiamsi  divisio  prorsus  finita  est,  etiam  semper  item  ut 
in  figg.  8.  ad  12.  in  unaquaque  cellula  quatuor  nuclei  con- 
spici possunt,  siquidem  saepe  ita  collocati  sunt,  ut  alter 
ab  altero  obtegatur.  In  nonnullis  contra  etiam  plus  quam 
quatuor  nuclei  adsunt,  quorum  numerum  octo  esse  nonnun- 

quam  satis  apparet,  si  aut  in  cellula  ita  collocata  sunt 
ut  alter  ab  altero  non  tegatur  (cf.  fig.  13.)  aut  cellulae 
in  liquore  circumvolutae  tamquam  cubi  sex  superficies 
praebent,  quarum  quavis  quatuor  nuclei  continentur:  sae- 
pius autem  propter  exiguitatem  numerari  non  possunt. 

2.  De  evolutione. 

Primo  ergo  aetatis  tempore  Sarcinam  esse  cellulam 
(cf.  fig.  14.)  in  qua  nuclei  quatuor  aut  octo  membrana 
tenuissima  includantur  demonstravimus.  Quae  quum  pror- 
sus eandem  quam  cellulae  Sarcinae  plane  excultae  et 
speciem  et  magnitudinem  habeat,  omnem  Sarcinae  evolu- 
lutionem  nil  nisi  unius  istius  cellulae,  quam  primariam  vo- 
care liceat,  multiplicationem  esse,  facile  intelligitur , ac 
brevi  ejus  descriptione  confirmabitur.  Primum  enim  cel- 
lulae illius  membrana  extenditur,  magis  magisque  distin- 
guitur , inter  binos  nucleos  ita  quasi  constringitur  et 
striatur,  ut  unusquisque  arctius  ab  ea  inclusus  et  tam- 
quam in  ejus  sinu  collocatus  sit.  Simul  nuclei  ipsi  intu- 
mescunt, a se  removentur,  linearum  extremarum  distinctio- 
nem amittunt;  postremo  cujusvis  loco  octo  nova  exsistunt, 
itaque  non  4 aut  8 sed  32  aut  64  jam  nunc  cellula  pri- 
maria continentur.  Qua  autem  ratione  haec  nucleorum 
multiplicatio  efficiatur,  propter  eorum  parvitatem  obser- 
vari non  potest:  verum,  quum  res  plane  eaedem  sint  quae 
in  cryptococci  nucleis  mutandis,  propter  analogiam  unum- 
quemque eo,  quem  supra  in  genesi  Sarcinae  demonstra- 
vimus, modo  in  octo  dividi  ac  dilabi  verisimile  est.  An- 
tequam vero  prorsus  disparuit  ac  nuclei  isti  secundarii 
exsistunt,  tota  cellula  primaria,  si  quatuor  nucleos  ha- 
bet, per  duo,  si  octo,  per  tria  septa  rectis  angulis 
decussata  in  quatuor  aut  octo  secundarias  dividitur  (cf. 
fig.  16.  et  17.).  Tum  omnes  cellulae  secundariae  (cf. 
fig.  13.)  prorsus  eadem  ratione,  quam  modo  in  primaria 
descripsimus,  mutantur:  nuclei  intumescunt,  dissolvuntur, 
dilabuntur;  cellulae  constringuntur,  septis  dividuntur. 

Sed  quum  omnes  liae  cellulae  8 nucleos  habeant,  nunquam 
duo  in  iis  sed  semper  tria  septa  exsistunt;  atque  cellu- 
larum tertiariarum  numerus,  si  in  primaria  4 nuclei  ex- 
stabant 32,  si  8,  64  fit,  nucleorum  jam  aut  256  aut  512 
tota  Sarcina  continentur  (cf.  fig.  19  — 23.).  Ultra  hoc 
evolutionis  stadium  equidem  Sarcinam  semel  tantum,  quum 
512  cellulas  formassct,  transgressam  vidi  (cf.  fig.  26.) 
sed  dc  hoc  et  reliquis  progressibus  pag*.  9.  jam  disse- 
ruimus. 

Jam  potest  aliquis  dicere,  me  in  hac  descriptione 
Sarcinas  nondum  plane  excultas  cum  dilapsarum  partibus, 
quae  illis  simillimae  sunt,  commutasse.  At  quum  primum 
color  flavus  non  antequam  plane  excultae  ac  diutius  in 
ventriculo  versatae  sunt,  in  Sarcinis  exsistat  atque  etiam 
in  dilapsarum  partibus  immaneat,  dein,  quod  supra  vi- 
dimus, una  cnm  quadratorum  sejunctione  singularum  cel- 
lularum membranae  dissolvantur  ac  nucleorum  major  vel 
minor  numerus  effundatur,  utraeque  facile  distingui  possunt. 

Sed  in  evolutione  adumbranda  aliquid  omisimus,  in 
quo  causa  posita  est,  cur  Sarcina  exculta  dilabitur.  Una 
enim  cum  cellularum  adauctu  septa,  quibus  augentur,  ma- 
gis magisque  intumescunt,  postremo  in  duas  partes  divi- 
duntur, quo  fit,  ut  jam  nulla  cellula  membranae  partem 
cum  alia  communem  habeat,  sed  omnes  solutae  ab  liberae 
dissipentur. 

Reliquum  est,  ut  ea,  quae  novissima  de  Sarcinae 
evolutione  a C.  Mulier  dicta  sunt,  proferamus.  „Mir 
scheint,  inquit,  Vogels  Meinung  falsch  zu  sein,  nach  wel- 
cher  sich  die  Sarcina  durch  Zellentheilung  vermehren  soli. 
Bei  der  enormen  Kleinheit  derselben  ist  dies  gar  nicht  zu 
beobachten,  doch  scheint  die  Zellenbildung  auch  hier  nur 
auf  dem  Wege  der  Cytoblastenbildung  stattzufinden , ivie 
es  bei  den  Sporei\  der  Fall  ist.  Dass  hier  aber  eine  Cy- 
toblastenbildung stattfinde,  geht  aus  dem  Dasein  der  Kern- 
korperchen  in  den  Zellen  hervor,  durch  welche  man  allein 
nur  die  Zalii  der  Zellen  bestinunen  kann,  da  sie  dunkel 
und  scharf  begrenzt  erscheinen.“  Mira  sane  argumentatio ! 
Nucleos  adesse  nemo  negabit,  et  profecto  vir  doctissimus 

non  primus  vidit.  At  quis  hominum  cellulam,  in  qua  ad- 
sunt, novis  nucleis  formatis,  seu,  ut  accuratius  loqua- 
mur, cndogenea  quam  vocant  cellularum  formatione  pro- 
pagari ex  hac  una  re  colligat  atque  concludat?  Nonne 
in  ipsis  his  infimis  plantarum  ordinibus  alia  propagationis 
ratio,  cellularum  divisio,  multo  magis  usitata  est?  Sed 
non  analogia  solum,  sed  ipsis  observationibus  nostris, 
quae  supra  exstant,  Sarcinas  cellularum  divisione  cres- 
cere comprobatur. 


IV- 

De  natura  Sarcinae . 

Goodsir  Sarcinam  propter  totum  habitum  ac  spe- 
ciem ad  ea  animalcula,  quae  111.  Ehrenberg  Gonia  nomi- 
navit et  infusoria  habuit,  pertinere,  attamen  plantam  esse 
censuit.  Quae  contradictio  eo  explicatur,  quod  Gonia 
illa  partini  animalia  partim  plantas  esse,  atque  orum,  ap- 
pendicum oris,  oculorum,  saccorum  visceralium  defectu, 
cellularum  pellucitate  atque  cum  corio  similitudine,  quae 
semper  in  plantarum  cellulis  inveniretur , quum  animalium 
glutinosae  essent,  has  ab  illis  facile  distingui  posse  pu- 
tavit. Tales  plantarum  species  inter  Gonia  censuit  Go- 
nium  Glaucum,  Gon.  Tranquillum,  Gon.  Hyalinum,  quae 
et  Ehrenberg,  quum  peculiari,  quam  Gonidium  vocavit, 
speciem  ex  iis  formaret,  a reliquis  diversa  esse  compro- 
bavit. Huic  igitur  Gonidio  Goodsir  Sarcinam  maxime  pro- 
pinquam, propter  coloris  autem  defectum  atque  involu- 
cri exiguitatem  ab  eo  diversam  esse  existimavit.  Quam 
viri  doctissimi  sententiam  Virchow  partim  accepit,  par- 
tim rejecit:  Sarcinam  plantam  ssse,  propter  structuram 
simplicissimam  ac  motus  sponte  facti  defectum  verisimile 
esse  comprobavit;  ad  Gonia  pertinere,  quia  involucrum 
gelatinosum  et  chlorophyllum , quae  his  propria  essent, 

non  haberet,  atque  ejus  divisio  non  solum  ad  longitudi- 
nem et  latitudinem  sed  etiam  ad  crassitudinem  perfice- 
retur, negavit.  Sed  inter  membranam  cellulae  primariae, 
e qua  Sarcina  oritur,  et  quae  etiam  in  excultis  quamquam 
multo  major  atque  in  quatuor  partes  divisa  exstat,  et  in- 
volucrum illud  non  multum  ego  intercsse  video.  Chloro- 
phyllum  autem  in  infimis  plantarum  et  animalium  gentibus, 
quum  ejusdem  ordinis  species  saepe  partim  virides  par- 
tim  pellucidae  et  non  coloratae  sint,  signum  ne  ordini 
quidem  nedum  familiae  commune  ac  proprium  esse  patet. 
Illa  denique  divisionis  varietate  profecto  non  impedibimus, 
quin  Sarcinam  Gonio  propinquam  esse  judicemus. 

Praeterea  Virchow  varias  res  profert,  quae  cum 
Sarcina  similitudinem  quandam  habeant:  ut  primum  ani- 
malium ova,  quia,  si  quis  Sarcinam  observet,  facillime 
propter  divisionis  ordinem  et  aequabilitatem  vitellorum 
sulcos  meminerit;  tum  adipis  granula,  quae  interdum  in 
stomacho  inveniantur,  in  seminum  anisi  stellati  formam 
aggregata  et  propterca  Sarcinae  speciem  imitantia;  po- 
stremo tabulas  quadratas,  perperam  stearinicas  vocatas, 
quae  in  amphibiorum  nudorum  vitellis  exstant.  At  ipse 
causas,  cur  Sarcina  cum  his  rebus  omnibus  conferri  non 
possit,  bene  enumeravit:'  neque  profecto  istis  conjecturis 
opus  est,  siquidem  nihil  obstare  videtur,  quominus  Sar- 
cinam plantam  esse  cum  Goodsir  statuamus. 

Quamquam  nuperrime  huic  opinioni  C.  Mulier  vehe- 
menter oppugnavit,  neque  Sarcinam,  nec  fermenti  cellu- 
las, nec  materiam  Pristi eyanam , nec  Protococcos,  nec 
Mucores  plantas  esse  dixit.  Quum  autem  sententiam 
suam  in  commentariis,  quos  in  paucorum  medicorum  ma- 
nibus esse  puto,  protulerit  et  argumentatione  usus  sit, 
quae  nonnisi  ex,  ipsis  ejus  verbis  cognosci  potest,  ea 
quae  ad  nostram  rem  pertinent,  citabo.  „Das  Endresul- 
tat  meiner  Kritik,  inquit,  war,  dass  wir  in  den  soge- 
nannten  pflanzlichen  Parasiten  entweder  krankhafte  Umbil- 
dungen  schon  bestehender  Zellen  oder  Neubildungen  in- 

nerhalb  des  Organismus  vor  uns  haben,  welche  nur  al- 
lein  auf  reine  Zellenbildung  binauslaufen.  Alie  Falle 
mussten  demnach  der  Geschichte  der  Zelle  angehoren. 

Die  Untersuchung  der  Sarcina  hat  mich  nur  noch  fester 
in  meiner  Ansiclit  bestarkt,  und  ich  muss  auch  hier  nur 
wiederholen,  dass  dieses  Gebilde  nur  auf  eine  Zel- 

lenbildung hinausliiuft.  Ich  stimme  YrogcI  ganz  bei, 
dass  es  sich  mit  der  Sarcina  Avie  init  den  sogenannten 

Hefenpilzen  verhalte  und  finde  darin  auch  zugleich  die 
Erkliirung  von  der  Entstehung  der  Sarcina.  Sie  bildete 
sich  in  einer  gewissermassen  im  Magen  stagnirenden,  giih- 
renden  Fliissigkeit,  also  in  einer  solchen,  wo  die  Stoffe 
fiir  die  Zellenbildung  reichlich  angehiiuft  Avaren,  namlich 
Zucker,  Schleini  u.  s.  w.  Der  erste  Anfang  ist  stets 

eine  einfache  Zelle  mit  einem  Kernkorperchen.  So  findet 
man  sie  hiiufig  zwischen  Epithelialzellen  schwimmend.  Aus 
einem  solchen  Producte  aber  sogleich  eine  Pfianze  machen 
zu  wollen , unter  Avelcher  man  docli  einen  selbstiindigen 
Organismus,  in  seiner  ersten  Entstehung  unabhiingig  von 
iiusscrn  Einfliissen  zu  denken  hat,  das  scheint  mir  hochst 
umvissenschaftlich  zu  sein  und  auf  eine  Spielerei  hinaus- 
zulaufen,  wo  die  Phantasie  jedes  einzelne  sich,  Gott  weiss 
was,  herauszitfern  kann.  Eine  Pfianze  ist  fiir  uns  ein 
von  EAvigkeit  her  geschaffener  Organismus, 
also  kein  Product  beliebiger  ehem  isc  her  Mi- 
schungen,  wie  man  sie  unziihlig  vermannichfaltigen 
konnte,  Avenn  man  darauf  ausginge,  init  Herrn  Biasoletto 
zu  Tricst  neue  Algen  zu  fabriciren.  Findet  es  sich  also, 
dass  eine  eigenthiimliche  Zellenbildung  beliebig  hervorge- 
brarht  Averden  kann,  so  konnen  Avir  es  wohl  mit  einer 
Aregetabilischen  Zelle  zu  thun  haben,  aber  sicher  nicht 
mit  einer  Pfianze.  Man  vergesse  nur  nicht,  dass  die 
kleinste  Pfianze,  die  man  so  gern  Avohl  auch  zu  den  so- 
genannten niedrigsten  rechnet,  denselben  Gesetzen  folgen 
muss,  Avie  die  Ceder  vom  Libanon  oder  der  Kampherbaum 
von  Sumatra.  Meint  man,  dass  jene  „ niedrigsten “ Pflan- 
zen  heute  noch  entstehen  konnen,  so  ist  kein  Grund  ein- 
zusehen , warum  sich  jene  Riesen  der  PflanzenAvelt  nicht 
auch  jetzt  noch  vor  unsern  leiblichen  Augen  sine  ovo,  das 
heisst  aus  einem  fest  Organisirten , bilden  sollten.  Hiilt 
man  aber  nicht  jene  Urspriinglichkeit  der  Pflanzengestal- 
ten  fest,  so  hort  alie  Klarheit  auf,  und  der  Mensch  ist 
dann  allerdings  im  Stande  ein  Pfianzenfabrikant  zu  sein.u 

Primum  igitur  Sarcinam  propterea  plantam  esse  negavit, 
quod  planta  ex  ovo,  Sarcina  ex  iis  materiis,  quae  ele- 
menta cellularum  efficerent,  e mucore,  sacliaro  et  multis 
aliis  exoriretur.  Jam  quum  Sarcinam  e fermenti  cellula 
gigni  viderimus,  quaeritur,  num  haec  quoque  non  ex  ovo 
sed  ex  elementis  illis  proficiscatur.  Quis  autem  omnia 
illa  elementa  exstare  posse  neque  tamen  cellulas  ab  iis 
formari  nesciat?  V eluti  mustum,  quo  sacharum,  mucor, 
cetera  omnia  continentur,  aere  excluso  per  multos  annos 
immutatum  servari  potest,  minima  vero  aeris  particula 
admissa,  fermenti  cellulae  permultae  procreantur,  quod 
sane  ab  hoc  tempore,  etiam  aere  denuo  excluso,  non  im- 
peditur. At  equidem  profecto  non  intelligo,  cur  elementis 
cellulae,  si  suis  viribus  atque  affinitate  chemica  in  cel- 
lulas componi  possent,  ad  hanc  rem  illa  aeris  bulla  opus 
sit.  Sed  virorum  doctissimorum  Schwann,  Helmholz  *), 
Merklein  ope  etiam  multo  majora  argumenta  habemus, 
quibus  fermenti  cellulas  ex  ovis  oriri  necesse  esse,  ea- 
que  ova  in  aere  volare  demonstratur.  Nam  etiam  aere 
admisso,  simulatque  nonnisi  per  acida  aut  alcalia  cau- 
stica aut  tubos  candentes  ductus  admittteretur,  in  ii3  li- 
quoribus, qui  aeri  expositi  celeriter  fermenti  cellulas  ac- 
ciperent, fermentationem  non  exsistere  docuerunt.  Om- 
nium autem  aeris  partium  nulla,  nec  oxygeniuni,  nec  hy- 
drogenium,  nec  ceterae,  nisi  organicae  et,  quae  in  earum 
numero  sunt,  ova  ardore  aut  causticis  liquoribus  mutan- 
tur. Quid?  Helmholz  etiam  longius  progressus  est!  etiam 
mechanicis  quibusdam  artibus  et  colatura  quadam  ova 
ab  aere  ita  sejungi  posse,  ut  etiam  tali  aere  tamquam 
colato  admisso  mustum  non  fermentesceret,  demonstravit. 
Vitrum  enim  musto  prorsus  impletum  atque  vesica  ita  ob- 
turatum, ut  aeris  nihil  includeretur,  ad  ebulliendum  caute 
calefecit  et  inversum  in  musto  item  cocto  aeri  exposito 
posuit.  Tum  hoc  mox  vehementer  fermentatum  et  multae 


*)  Mullers  Archiv  1843  p.  453. 

cellulae  fermenti  exortae  sunt:  illud  etiam  post  octo  dies 
minime  mutatum  erat,  nam  quamquam  aucta  ejus  copia 
et  aereas  et  liquidas  materias  ex  aperto  vase  in  clausum 
endosmosi  penetrasse  apparuit,  corpora  tamen,  quae  sunt 
ova,  per  vesicam  pervadere  non  potuerunt.  Num  argu- 
mentum hoc  experimento  certius  et  gravius  inveniri  po- 
test? an  quis  eorum  finium,  quibus  sensus  nostri  coercen- 
tur, non  plane  ignarus  ova,  quae  hoc  modo  paene  mani- 
bus, ut  ita  dicam,  comprehendi  possunt,  propterca  quod 
non  oculis  quoque  occurrunt  negabit?  . 

Sed  etiamsi  Sarcinam , Cryptococcos , Protococcos, 
cetera  hodie  elementorum  compositione  oriri  posse  conce- 
damus, nonne  certo  quodam  tempore,  eo  enim,  quum 
primum  a Deo  fingerentur  eundem  animalium  et  plantarum 
ex  elementorum  compositione  originem  luisse  verisimile 
videtur?  quid  autem  ad  naturam  rei  interest,  utrum  ista 
compositio  semel  tantum  facta  an  saepius  repetita  sit  at- 
que etiam  hodie  fieri  possit?  Vir  doctissimus  contra 
aliam  de  rerum  initiis  sententiam  profert:  plantas  ex  ae- 
terno tempore  creatas  esse  dicit.  Quae  fuerit  ratio  crea- 
tionis omittit,  opponit  autem  eam  rerum  ex  elementis 
compositioni,  quare  sequitur,  ut  utramque  diversam  esse 
censeat.  Videmus  ergo,  controversiam  botanicam  non 
solum  a viro  herbariae  peritissimo  in  regionem  metaphy- 
sicam  promotam , sed  etiam  ita , ut  plerique  philosophi  ei 
consentire  non  possint,  dijudicatam  esse. 

Sed  jam  ad  alterum  ejus  argumentum  veniamus,  quo 
Sarcinam,  cryptococcos,  cetera  nil  nisi  cellularum  formatio- 
nes, plantas  contra,  ut  barbara  voce  utamur,  organismos 
esse  contendit.  Satis  esset  hoc  loco  praeclaras  111.  Schley- 
den  et  Schwann  observationes  afferre,  qui  omnia  et  ani- 
malia et  plantas  e cellulis  compositis  constare  docuerunt, 
sed  equidem  ne  compositione  quidem  cellularum,  ut  or- 
ganismus exsistat  opus  esse,  sed  hunc  etiam  e simplici 
cellula,  qualis  Sarcina  in  infimo  evolutionis  stadio  est, 
constare  posse  existimo.  Quid  enim  est  ofganismus  ? certe 

nihil  aliud  nisi  corpus  organis  seu  membris  ad  actiones 
quasdam  perficiendas  instructum : talia  sunt  in  liomine  et 
animalibus  cor,  oculi,  manus,  cetera.  Prorsus  eadem 
in  cellula  quamquam  multo  simpliciora  exstant;  siquidem 
nucleus,  cy toblastema , membrana  ea  organa  sunt,  quibus 
cellula  et  nutritionem  et  propagationem,  praecipuas  et 
maxime  necessarias  organismi  actiones  perficit.  Quare 
etiamsi  hodie  cellulae  artibus  ehem  icis  et  elementorum 
permixtione  formarentur,  modo  sint  verae  cellulae,  orga- 
nismos formatos  esse  confidenter  dicerem.  Tales  nimi- 
rum, quos  Ascherson  *)  oleo  cum  albumine  mixto  perfe- 
cit, cellularum  quidem  speciem  neque  vero  naturam  ha- 
bent. Atque  Henle  has  olei  guttulas  albumine  condensato 
circumdatas,  quamvis  per  earum  membranam  exosmosis  et 
endosmosis  fieri  possit,  tamen  neqne  propagationis  neque 
nutritionis  aut  incrementi,  quae  in  veris  cellulis  e nuclei, 
membranae,  cytoblastematis  mutationibus  satis  conspicua 
sint,  ullum  vestigium  liabere,  itaque  inter  eas  et  veras 
cellulas  idem  quod  inter  cadaver  atque  vivum  corpns  in- 
teresse  recte  monuft. 

Possit  aliquis  dicere  me  paullo  latius  et  uberius 
Sarcinam  plantam  esse  demonstrasse;  sed  herbarii  adhuc 
omnino  omnes  plantas  in  homine  et  animalibus  inventas 
valde  neglexerunt.  Quod  eo  magis  dolendum  est,  quia 
nonnisi  consociatis  herbariorum  cum  medicorum  studiis  tum 
magna,  quae  in  literis  herbariis  earum  plantarum  in- 
scientia exstat,  tolli,  tum  multi  morbi  accuratius  cog- 
nosci et  melius  tractari  poterunt.  Jam  vero  quid  dice- 
mus, si  herbarii  plantas  istas  plantas  non  esse  eamque 
ob  rem  eas  a se  alienas  existimant? 

Quae  quam  ita  sint,  eam  de  Sarcina  sententiam, 
quae  jam  quum  primum  ab  111.  Goodsir  observaretur,  ab 
eo  proposita  est,  rectam  et  Sarcinam  unam  ex  iis  Gonii 
speciebus,  quae  plantis  adnumerandae  sunt,  habendam 


*)  Miillers  Archiv  1840,  p.  49. 


esse  statuimus.  Nostris  vero  observationibus  alia  ra- 
tione aliis  eam  plantis  propinquam  esse  invcuimus.  Nam 
si  ad  genesin  respicimus,  ad  eas,  quas  Kiitzing  *)  Spo- 
rotrycha,  Mucores  nominavit,  pertinent;  siquidem  item  ut 
hae  nil  nisi  mutatae  fermenti  cellulae  sunt.  Quare  Sar- 
cina 111.  Kutzingii  sententia,  superiores  ordines  ex  inferio- 
ribus oriri  posse,  iterum  comprobatur. 


V. 

De  morbis,  in  quibus  Sarcina  invenitur . 

Primus  casus,  in  quo  Sarcina  a Goodsir]  observata 
est,  hic  fuit:  Juvenis  19  annorum  abhinc  quatuor  mensi- 
bus semper  matutino  tempore,  simulae  somno  solutus  erat, 
ventriculum  extendi  sensit,  quo  facto  sine  multo  impetu 
ac  labore  ingentes  liquoris  copias  ejecit.  Per  totum  re- 
liquum diem  bene  valuit,  ad  vesperum  modo  tantum  stre- 
pitum ac  tumultum  e stomacho  oriuntem  animadvertit,  ut 
etiam  homines  circumstantes  eum  audire  possent.  Alia 
morbi  signa  non  aderant:  lingua  pura,  nulla  sitis,  nulla 
nausea,  appetitus  bonus  ac  naturalis,  in  epigastrio  nec 
tumor  neque  ullus  in  palpitando  dolor,  alvus  non  adstricta, 
nulla  febris  indicia.  Liquor  ejectus  satis  crassus,  tenax, 
colore  subfusco,  ceterum  fermentanti  simillimus.  Nam  odo- 
rem acidulum  tamquam  hordei  tosti  fermentantis  praebuit, 
chartam  exploratoriam  rubefecit,  denique  si  aliquot  horas 
in  tranquillo  steterat,  in  superficie  spumas  egit  ac  mate- 
ria viscosa  in  ea  subsedit.  Fermenti  vero  cellulas,  quae 
certissima  signa  fuissent,  non  reperit,  sed  earum  loco 
ingentem  Sarcinarum  numerum.  Disquisitione  chemica,  a 
Dr.  Wilson  instituta  praeter  cibi  residua,  salia,  aquam, 
permultum  acidum  aceticum  et  carbonicum,  aliquid  acidi 

#)  Erdniann  Journal  1837.  11,  pag.  390. 

laetici  et  hydrochlorici  inventa  sunt.  Itaque  Goodsir  mor- 
bum aut  in  Sarcinarum  genesi,  quibus  cibi  ad  fermenta- 
tionem  perducerentur,  aut  in  ipsa  hac  fermentatione,  cu- 
jus comites  essent  Sarcinae,  positum  esse  judicavit.  In 
utroque  autem  casu  Kreosotum,  quod  non  solum  plantarum 
itaque  et  Sarcinae  venenum  esset,  sed  etiam  fermentatio- 
nem  opprimeret,  optimum  remedium  esse  censuit.  Quare 
ejus  unam  guttam  quotidie  aegroto,  antequam  ad  lectum 
transgrederetur,  dedit;  praeterea,  cibo  vespertino  vitato, 
prandiis  praecipue  eum  ali  ac  non  herbis  sed  carnibus 
vesci  jussit.  His  remediis  aegrotus  mox  refectus  est, 
siquidem  et  rarius  vomuit  et  liquoris  ejecti  copia  adeo  di 
minuta  est,  ut  Goodsir  eum  prorsus  sanatum  iri  speret. 

Simillimus  huic  et  is  casus  est,  quem  B.  Bell  Edin- 
burgis  in  puella  13  annorum  observavit,  quamquam  haec 
non  mane  sed  plerumque  post  coenam  vomuit,  et  ructus 
foetidi  vomitum  antecesserunt,  et  illi  tres  a G.  Busk  de- 
scripti, in  quibus  praeter  Sarcinae  vomitum  etiam  alii 
quidam  morbi  iique  gravissimi,  vulnera  et  coxalgia  af- 
fuerunt. 

Sed  multo  saepius  quam  omnes  hi  viri  doctissimi 
Vircbow  Sarcinam  observavit,  siquidem  non  solum  in  li- 
quoribus ejectis  sed  etiam  in  cadaveribus  dissecandis  in 
diversis  corporis  humani  partibus  eam  investigavit,  atque 
in  hominibus  diversissimis  morbis  mortuis  exstare  docuit. 
Primum  enim  in  stomachis  eam  invenit  tum  inflammationi- 
bus acutis  et  chronicis  affectis,  tum  in  iis,  qui  muta- 
tiones pathologicas  omnino  non  praebuerunt,  sed  homi- 
num plane  aliorum  membrorum  morbis,  veluti  cirrhosi 
hepatis,  hypertrophia  cordis,  tuberculosi  pulmonum, 
scirrho  uteri  et  qui  ceteri  sunt,  mortuorum.  Quorum  ho- 
minum nonnulli  dum  viverant,  malo  gustu,  nausea,  vo- 
mitu, diarrhoea  laboraverant,  in  aliis  plane  nullo  ejus- 
modi signo  stomachi  morbus  indicatus  erat,  contra  in 
quor undam , qui  symptomata  istis  simillima  praebuerunt, 
stomachis  post  mortem  non  inventa  est.  In  reliquis  vero 

corporis  humani  partibus  Virchovv  semel  tantum  in  ho- 
minis 70  annos  nati  ac  dyscrasia  tuberculosa  confecti  pul- 
mone Sarcinam  reperit.  In  hoc  enim  secando  praeter 
nonnullas  cavernas  et  multa  tubercula  tum  cruda  tum 
emollita  in  superioris  pulmonis  sinistri  lobi  parte  anteriore 
inferiore  locus  occurrit,  qui  thaleri  magnitudinem  adaequa- 
vit, nigrum  colorem,  odorem  gangraenosum  praebuit  at- 
que pleura  a pulmone  dissoluta  et  aere  inter  utrumque 
collecto  prominuit.  Qui  quum  cultro  apertus  esset y aere 
effuso  collapsus  est,  ac  pulpa  fusca,  male  olens,  quae 
chartam  exploratoriam  coeruleam  reddidit  ac  miscroscopio 
observata  praeter  pauca  telae  pulmonis  rudimenta,  cor- 
puscula sanguinis,  cellulas  adipis  granulis  formatas,  nil 
nisi  Sarcinas  non  coloratas  ostendit,  ut  fere  ex  his  so- 
lis constare  videretur,  apparuit.  Circa  autem  hanc  pul- 
pam pulmonis  stratum  aere  vacuum,  condensatum  neque 
vero  granulosum  erat,  quod  multas  pigmenti  particulas, 
cellulas  adipis  granulis  formatas,  minorem  Sarcinarum 
numerum  praebuit.  Totam  vero  hanc  aegrotam  pulmonis 
partem,  quamquam  e trachea  aer  in  eam  flatu  perduci 
poterat,  tamen  cum  hac  communicationem  in  homine  vivo 
habuisse  non  verisimile  est.  Nam  si  haec  exstitisset, 
non  intelligitur , cur  aer,  quem  supra  commemoravimus, 
inter  pleuram  et  pulmonem  collectus  non  effugisset;  prae- 
terea aegroti,  dum  viveret,  nunquam  neque  odor  nec 
sputa  talia,  quae  in  pulmonum  gangraena  inveniuntur, 
fuerunt;  postremo  nec  in  trachea  nec  in  ejus  ramis  Sar- 
cina reperta  est. 

Sed  jam  ad  eos  casus,  quos  ipsi  observavimus, 
transeamus.  Maria  W.,  femina  34  annorum  noveni  abhinc 
annis  digestionis  laboribus,  qui  ad  hoc  tempus  magis  ma- 
gisque aucti  erant,  cruciata  fuit.  Appetitus  enim  varius, 
modo  deficiens,  modo  ad  famem  non  tolerabilem  auctus, 
lingua  subalbido  integumento  contecta,  os  odorem  acidu- 
lum effudit.  Excepto  lacte  nullum  cibum  concoquere  po- 
tuit: nam  post  quamvis  aliam  coenam  magnus  strepitus 

ac  tumultus  in  ventre  exortus  non  desiit,  antequam  post 
duas  aut  tres  horas  assumta  ejecisset.  Ventris  dolores 
inter  vomitum  modo  accusavit,  qui  in  regione  umbilicali 
praecipuam  sedem  habuerunt:  etiam  palpitando  semper  in 
hac  solum  regione  numquam  in  stomacho  dolores  incitati 
sunt.  Tumor  quidem  in  ea  non  observatus  sed  palpi- 
tando strepitus  exstitit,  qui  nonnisi  in  magno  sacco  et 
aere  et  liquoribus  impleto  exoriri  poterat  atque  dilatati 
aut  stomachi  aut  intestini  crassi  signum  esse  videbatur. 
Alvus  denique  adstricta,  faeces  durae  fuerunt.  Febre 
femina,  quamquam  valde  emaciata,  non  laboravit.  Hae 
omnia  III.  Ivrukenberg  moverunt,  ut  stricturam  aut  coli 
aut  pylori  adesse  statueret;  quod  judicium  post  aegrotae 
mortem,  quia  cadaver  dissecare  non  licuit,  comprobari 
non  poterat.  — Liquor  autem  ejectus,  satis  copiosus 
ac  saepius  trullam  explens,  acidum  odorem  praebuit, 
chartam  exploratoriam  rubefecit;  quum  conquassaretur, 
limo  turbatus  fuit,  in  tranquillo  autem  mox  in  sedimen- 
tum crassum  cineraceum  et  liquorem  clarum  ac  pellucidum, 
in  quo  paullum  adipis  natavit,  disjungebatur.  Sedimen- 
tum microscopio  subditum  amyli  corpuscula,  adipis  et 
guttulas  et  cellulas  multa  denique  alia  ciborum  rudimenta, 
praeterea  cellulas  stomachi  epitheliales,  postremum  mag- 
nam et  Sarcinarum  et  fermenti  cellularum  copiam  mon- 
stravit. Liquoris  pellucidi,  in  quo  plane  nulla  microsco- 
pio corpuscula  inveniebantur,  disquisitio  chemica  propter 
parvam  quantitatem,  quae  praesto  erat,  institui  non  potuit. 

In  altero  casu,  gastritide  chronica,  quae  usitata 
hujus  morbi  signa  praebuit,  primum  id  memorabile  fuit, 
quod  primis  morbi  temporibus  in  liquoribus  Sarcinae  non 
inerant,  postea  vero,  minime  mutato  ejus  decursu,  subito 
exstiterunt.  Tum -liquor  ejectus,  in  reliquis  rebus  ei 
quem  modo  descripsimus  simillimus,  hac  tamen  ab  eo 
diversus  fuit,  quod  evolutio  Sarcinarum  non  item  ut  in 
illo  permultis  exemplis  observari  poterat,  sed  omnes  aut 
jam  dilapsae,  aut  in  eo,  ut  dilaberentur , erant.  Quod 


27 


eo  magis  mirandum  est,  quia  etiam  fermenti  cellulae, 
quae  in  primo  liquore  semper  e cellulis  singulis,  non- 
liunquam  in  ordinem  compositis,  constabant,  in  hoc  formas 
mnlto  magis  excultas,  quas  supra  descripsimus,  habuerunt. 


VI. 

De  rationibus,  quae  inter  hos  morbos  et 
Sarcinam  intercedunt . 

Goodsir,  quum  Sarcinam  in  liquore  fermentante 
ejecto  invenisset,  eam  aut  comitem  aut  causam  fermen- 
tationis  in  stomacho  exortae  esse  conclusit.  In  qua  re 
quamvis  Wilson  et  Vogel  cum  eo  consentirent,  tamen 
ille  comitem  eam  esse  verisimilius  habuit.  Equidem  Sar- 
cinam causam  fermentationis  unquam  esse  plane  nego, 
comitem,  sed  nonnisi  casu  et  fortuito,  esse  posse  concedo. 
Si  enim  omnes  res,  de  quibus  hoc  loco  agitur,  compre- 
hendimus, has  fere  habemus: 

In  liquore,  quo  Sarcinae  continebantur,  ciborum 
dissolutio  evenerat:  sacharum  in  spiritum  vini  et  acidum 
carbonicum  dilapsum,  spiritus  vini  denuo,  oxygenio  ex 
acre  arrepto,  in  acidum  aceticum  mutatus  erat.  Unum 
ex  bis  duobus  viros  'doctissimos  cogitasse  necesse  est, 
quum  fermentationem,  quam  Sarcina  comitata  sit,  com- 
memorarent. At  in  ista  saebari  dissolutione,  si  extra 
stomachum  eam  contemplamur,  nunquam  aliae  plantae  nisi 
cellulae  fermenti  exsistunt:  in  spiritu  vini  ad  acidum  ace- 
ticum oxydatione  nunquam  nec  Sarcinam  nec  ullam  plan- 
tam exoriri  videmus.  Nam  ea,  quae  Kiitzing  invenit,  et 
„Essigmutter“  vocavit,  granula,  non  cellulae  sunt;  atque 
omnino  cellulae  inveniri  non  possunt,  siquidem  ea  nonnisi 
in  fermentationibus , nunquam  in  oxydationibus , qualis 
acidi  acetici  formatio  est,  exoriri  solent.  Accedit  quod 
saepius  fermentatio  atque  aceti  formatio  in  stomacho  ex- 

sistit,  neque  tamen  semper  Sarcina  cum  his  consociata 
invenitur.  Postremo,  quod  minoris  momenti  habuerim, 
saepius  liquoribus  fermentantibus  Sarcinas  admiscui  et  ne 
tum  augeri  quidem  eas  vidi.  Itaque  Sarcinam  cum  istis 
sachari  aut  spiritus  vini  mutationibus  non  cohaerere  ap- 
paret. Quod  jam  Virchow  docuit,  sed  non  rectis  argu- 
mentis comprobavit;  si  enim  Sarcinas  in  pulmonis  gan- 
graenosi pulpa,  quae  chartam  exploratoriam  coeruleam 
reddiderit,  a se  inventas  esse,  ideoque  earum  cum  acido 
acetico  connexum  cogitari  non  posse  dixit,  sine  dubio 
acidum  illud  adesse  sed  alcaliis  obtusum  ac  superatum 
esse  potuisse  omisit. 

Mihi  quidem  ad  rem  dijudicandam  Iviitzingii  expe- 
rimenta quaedam  multum  conferre  videntur.  Is  enim  fer- 
mentum, jam  acidum  factum,  aqua  diluit,  et  in  vase 
aperto  aeri  exposuit.  Tum  cellularum  pars  post  aliquot 
dies  ad  superficiem  adseendit  ac  paullatim  in  eas  plantas, 
quas  ille  Sporotrycha,  Mucores  habuit,  mycetibusque  ad- 
numeravit,  mutata  est.  Num  vero  id,  aquae  quadam 
copia  evaporata  ac  cellulis  istis  diremta,  factum  sit,  valde 
dubito:  certe  accessit,  quod  liquoris  ex  clementis  com- 
positio mutationes  quasdam  experta  erat,  cum  quibus  cel- 
lularum evolutio  conjuncta  fuit.  Plane  idem  vero,  quod 
Kiitzing  in  Mucoribus  observavit,  in  Sarcinam  genesi 
illis  simillimam  cadere  videtur.  Nam  etiam  in  aegroto- 
rum nostrorum  stomachis  fermenti  cellularum  magna  copia 
exstitit,  fermentatio , cujus  comites  fuerant,  item  jam 
in  acidi  acetici  formationem  transgressa  erat,  postremum 
etiam  in  stomachis  mutationes  quaedam  chemicae,  cum 
quibus  fermenti  cellularum  evolutio  conjuncta  fuit,  ac- 
cesserant. Jam  quae  sint  mutationes  istae  compositionis, 
quarum  comites  -in  Kiitzingii  experimento  Mucores,  in 
stomachis  vero  Sarcinae  fuerunt;  num  quendam  cum  aci- 
do acetico  connexum  habeant;  si  habeant,  qualis  sit,  di- 
judicare difficillimum  ac  posterioribus  temporibus  relin- 

q nendum  est.  Eadem  nimirum  obscuritate,  qua  mutatio- 
nes istae , carum  comites , Sarcinae , involutae  sunt ; 
quamquam  id,  quod  medicis  gravissimum  est,  qui  fiat, 
ut  Sarcinae  tam  saepe  una  cum  acido  acetico  inveniantur, 
expositione  nostra  illustratum  est. 

thalmiatricas  per  tria,  obstetricias  per  duo  semestria 
frequentavi. 

Quibus  omnibus  viris  optime  de  me  meritis  quas 
possum  maximas  ago  semperque  habebo  gratias. 

Jam  vero  tentaminibus , tam  philosophico  quam  me- 
dico, et  examine  rigoroso  rite  superatis  spero  fore,  ut 
dissertatione  thesibusque  publice  defensis  summi  in  medi- 
cina et  chirurgia  honores  in  me  conferantur. 

Tlieses. 


i. 

Generatio  aequivoca  non  exstat. 

II.  / 

Gallii  de  craniorum  forinatione  theoriam  fal- 
sam esse  contendo. 


III. 

Signa  coxalgiae  pathognomica  a Rustio  non 
recte  explicata  sunt. 


